નાનકડી વયે નાટ્યકાર સોહરાબ મોદી એમના ગુરુ હતા. ત્યાર બાદ ગુજરાતમાં પોતાની દેવયાની કલા મંદિર નામની કંપની શરૂ કરી ગુજરાતનાં ગામડાંઓમાં ખાડાની રંગભૂમિમાં નાટકો ભજવ્યાં હતાં તેમાં આર્થિક નુકસાન થતાં ફરી મુંબઈ આવી નાટકોમાં અભિનય કરવાનું શરૂ કર્યું હતું. મોટે ભાગે કોમેડી પાત્રો ભજવતાં દેવયાનીબેન એમના તેજદાર વાચિક-આંગિક અભિનયને કારણે મૂળ લોકપ્રિયતા પામ્યાં હતાં.